Den Vest-Sjællandske Avis, 1828-05-20
Moniteuren tilføier, at man kan være forvisset om en hurtig og afgiørende Seier, ifald det kommer til Krig, thi man har nøie eftersporet Aarsagen, hvorfor de forrige Feldttoge imod Tyrkerne blot have givet saa langsomme og ufuldstændige Resultater. Russerne have i 6 Aar tænkt herover; de troe nu at kiende deres Fiende fuldkommen, og de have derefter indrettet deres Plan til den forestaaende Krig. Med denne Efterretning samstemmer andre fra Odessa, som melde, at alle ufragtede Skibe i Havnen engageres for Kronens Regning; at der giøres store Tilberedelser til at modtage Keiserinden sammesteds, og at man venter hende der den 16de Mai. - Coureervexelen imellem London og Malta, og Malta og Petersborg er meget levende Men man bliver ikke ret klog paa, hvad her skal foregaae; thi ifølge Breve herfra, skal den russiske Contre-Admiral Heyden være afseilet for at forstærke Blokaden ved Navarino, og at agere i Forening med den engelske og franske Escadre. Men efter samme Breve hedder det ogsaa, at det er blevet befalet Admiralerne Codrington og Rigny, at adskille deres Stridskræfter fra de russiske, saasnart de maatte erfare at den russiske Armee har betraadt det tyrkiske Gebeet. - Et Rygte fortæller, at i Sommer skulle 16 store russiske Krigskibe forvenJ Smyrna vil tes fra Østersøen til Malta. man vide, at Jbrahim Pascha skal have erholdt befaling til ikke at rømme Morea, men i Tilfælde at han fortrængtes derfra, da at drage sig tilbage i en nordlig Retning for at forene sig med Redschid Pascha. - Sørøveriet skal siden flere Uger have ophørt i de græske Farvande, og Handelen begynder igjen at faae nyt Liv. - Fyrst Demetrus Ypsilant er beordret med 4 a 5000 Mand regulairt Jnfanterie og understøttet af nogle græske Krigsskibe til en Expedition imod Salonichi. Mand Tyrker, som man i de sidste Maaneder havde taget til Fange paa Morea og Øerne, ere satte i Frihed af Grev Capodistria og ankomne til Smyrna. – J Poros beskiæftiger man sig med Indretningen af et Soearsenal, og sammesteds skal ogsaa anlægges et stort Kanonstøberie. Den græske Escadre, som er udløbet for at blokere de faste Pladse og Havne paa Morea, der endnu befinde sig i Tyrkernes Hænder, ligesom ogsaa Prevesa, skal tillige bestræbe sig for at forhindre Tilførsel af Levnetsmidler og Munition til de af Tyrkerne besatte Fæstninger paa Kandig. Dog skal den blot afholde de Skibe fra at følge deres Cours, som i de første tre Uger maatte komme fra de joniske Øer eller Neapel, og i de første sex Uger fra de adriatiske Kyster eller Frankerig, men alle senere antrufne skulle opbringes til Regieringens Sæde, for der at dømmes. Paa samme Maade vil General Church i de to første Uger handle ved Blokaden for Prevesa; de Skibe, som anholdes efter denne Frist, skulle bringes til Dragomestre, og ifald en der nedsat Commission saaledes bestemmer det, da videre til Regieringens Opholdsted. Samtlige Fartøier, som høre til den krydsende Division, er det bleven strengt forbudt, at fjerne sig fra deres Station eller at strøife om paa Havet, men Karabusa og Dragomestre ansees for Endepunkterne af Stationens Linie. Og ethvert Skib af Divisionen, som uden særdeles Ordre fra Contre Admilen træffes i det middellandske Hav udenfor denne Linie skal ansees og behandles som Søerøver.